b'\n_START_ARTICLE_\nSoldaat van Oranje\n_START_SECTION_\nTurinys\n_START_PARAGRAPH_\nKetvertas student\xc5\xb3 \xe2\x80\x93 Erikas, Gusas, Janas ir Aleksas, \xe2\x80\x93 susipa\xc5\xbein\xc4\x99 Leideno universitete, prasid\xc4\x97jus Antrajam pasauliniam karui, atsiduria skirtingose barikad\xc5\xb3 pus\xc4\x97se. Kartas nuo karto j\xc5\xb3 keliai susikerta ir jiems tenka susidurti tiesiogiai vienas prie\xc5\xa1 kit\xc4\x85. Aleksas ir Janas karo prad\xc5\xbeioje prisijungia prie Olandijos kariuomen\xc4\x97s, o kuomet \xc5\xa1al\xc4\xaf u\xc5\xbepuola Vokietija, t\xc4\x85 pat\xc4\xaf m\xc4\x97gina padaryti ir Erikas su Gusu, ta\xc4\x8diau \xc5\xa1alis netik\xc4\x97tai greitai kapituliuoja, o karalien\xc4\x97 Vilhelmina pab\xc4\x97ga \xc4\xaf Anglij\xc4\x85. Aleksas, kurio motina vokiet\xc4\x97, \xc4\xafstoja \xc4\xaf SS, o \xc5\xbeydas Janas, buv\xc4\x99s universiteto bokso \xc4\x8dempionas, prisijungia prie Pasiprie\xc5\xa1inimo jud\xc4\x97jimo jud\xc4\x97jimo, ta\xc4\x8diau, nepavykus pab\xc4\x97gti \xc4\xaf Anglij\xc4\x85, sugaunamas ir po kankinim\xc5\xb3 su\xc5\xa1audomas._NEWLINE_Eriko draugas Robis, taip pat priklausantis Pasiprie\xc5\xa1inimo jud\xc4\x97jimui, sand\xc4\x97liuke slepiamu si\xc5\xb3stuvu perduoda \xc5\xbeinias \xc4\xaf London\xc4\x85, ta\xc4\x8diau susekamas ir, bijodamas d\xc4\x97l savo su\xc5\xbead\xc4\x97tin\xc4\x97s \xc5\xbeydait\xc4\x97s Ester, priverstas bendradarbiauti su vokie\xc4\x8diais._NEWLINE_Erikas ir Gusas sugeba nusigauti \xc4\xaf Anglij\xc4\x85, kur gauna tiesiogin\xc4\xaf karalien\xc4\x97s pavedim\xc4\x85. Gusas gr\xc4\xaf\xc5\xbeta \xc4\xaf Olandij\xc4\x85, kur priverstas pasinaudoti Robio paslaugomis. Kol Erikas supranta, kad draugas tapo i\xc5\xa1daviku ir bando i\xc5\xa1gelb\xc4\x97ti Gus\xc4\x85, operacija nutr\xc5\xabksta ir \xc5\xa1is lieka \xc5\xa1alyje, o Erikui pavyksta gr\xc4\xaf\xc5\xbeti \xc4\xaf Anglij\xc4\x85. Po kurio laiko Gusas gatv\xc4\x97je nu\xc5\xa1aun\xc4\x85 Rob\xc4\xaf, ta\xc4\x8diau nesp\xc4\x97ja pab\xc4\x97gti ir yra suimamas, o v\xc4\x97liau nukirsdinamas._NEWLINE_Anglijoje Erikas tampa bombone\xc5\xa1io lak\xc5\xabnu, tuo tarpu Aleksas Rusijoje \xc5\xbe\xc5\xabna nuo granatos sprogimo. Karui pasibaigus, karalien\xc4\x97 gr\xc4\xaf\xc5\xbeta \xc4\xaf \xc5\xa1al\xc4\xaf l\xc4\x97ktuvu, pilotuojamu Eriko. I\xc5\xa1 vis\xc5\xb3 buvusi\xc5\xb3 savo draug\xc5\xb3 jis randa gyv\xc4\x85 tik Ester, kuri gyventoj\xc5\xb3 kaltinama kolaboravimu su vokie\xc4\x8diais.'